Høyesteretts kjæremålsutvalg

Høyesteretts kjæremålsutvalg var en domstolLov om domstolene (domstolloven) av 13. august 1915 § 1 som eksisterte frem til innføringen av tvisteloven 1. januar 2008. Selv om den var en egen domstol, utgjorde den ingen egen instans; enten ble en sak avgjort av Kjæremålsutvalget eller så ble den avgjort av Høyesterett (etter henvisning fra Kjæremålsutvalget). Kjæremålsutvalget var skiftevis besatt av tre høyesterettsdommere utnevnt av høyesterettsjustitiarius.Domstolloven § 8 Kjæremålsutvalgets viktigste avgjørelser ble publisert i Norsk Retstidende.

I straffesaker som var anket fra lagmannsrettenStraffeprosessloven § 323 og i sivilrettslige saker hvor anken gjaldt en formuesverdi under kr 100 000,Lov om rettergangsmåten for tvistemål (tvistemålsloven) av 13. august 1915 § 357 krevdes Kjæremålsutvalgets samtykke for at saken kunne behandles i Høyesterett. Ellers hadde Kjæremålsutvalget adgang til å avvise anker blant annet dersom det fant det åpenbart at anken ikke ville føre frem.Tvistemålsloven § 373

Kjæremålsutvalget var også siste instans ved avgjørelsen av kjæremål.

Etter tvistelovens ikrafttredelse 1. januar 2008 endret Høyesteretts kjæremålsutvalg navn til Høyesteretts ankeutvalg, ettersom begrepet kjæremål ved den nye loven bortfalt til fordel for begrepet anke.

Referanser

Kilder
 Jon Gisle m.fl.: Jusleksikon, Kunnskapsforlaget, Oslo 2003, ISBN 82-573-1338-6

Kategori:Norges Høyesterett
Kategori:Opphør i 2008
Kategori:2008 i Norge